Buffok

Mesterségek << Tartalomjegyzék >> Városok

A buffok segítségével különböző, bizonyos számú cselekvés erejéig tartó bónuszokat érhetünk el. Egyszerű termékekként jelennek meg a hátizsákban, de mikor ráhúzzuk egerünket rájöhetünk, hogy nem egyszerű termékekkel van dolgunk. A felugró ablakban látható a tárgy által nyújtott előny, és hogy ez hány cselekvés erejéig érhető el.
Léteznek az utazásra, a párbajra, karakterünkre, illetve az erődharcokra kiható buffok. És lehetőségünk van még azonnali hatású, általában egyszer használatos buffok használatára is. Minden fajtából egyet-egyet használhatunk fel egy időben, tehát két erődharc buffot nem alkalmazhatunk együtt, ugyanis ilyenkor az utoljára berakott lép életbe és az előző elveszik.
Buffokat két csoportra oszthatjuk származásuk szerint:

* mesterségek által gyártott buffok
* Shopban vásárolt buffok

Felhasználásuk szerint az alábbi csoportosítást használjuk:

## Fájl:Utazas buff.jpg **Utazás buffok**

**Szimbóluma**: lófej

Például: *takarmányos táska*. 10 akció erejéig megnövekszik a sebességed +15%-kal. Amikor aktív, akkor az eredeti távolság rövidebb idő alatt kerül megtételre. Ellentétben más, egyszer-használatos menetidő rövidítő buffal, itt nem az aktiváláskor csökken le a menetidő, hanem az aktiválás után a munkasorba helyezett akciónak lesz rövidebb a menetideje. Ily módon ez a buff nem halmozható, míg a menetidő rövidítő buffokat aktiválhatod egymás után tetszőleges mennyiségben. (lásd lent)

A munkasorba helyezett akció, ha még nem kezdődött el, nem vonódik le a buff által számolt megmaradt akciók számából, így nyugodtan törölheted a még el nem kezdett akciót, nem veszítesz a buff hátralevő felhasználható mennyiségéből. Ha az utazás megkezdődött, akkor a megmaradt akciók száma csökken. Ez a szám nem nő vissza, ha törlöd az aktuális akciót, ugyanakkor nem vonódik le újabb sem, ha új úti célt állítasz sorba helyette. A következő levonás csak akkor történik meg, ha a törölt akció helyett beállított akció is lement már.

Az utazás buffot nem törli más típusú, pl. párbaj buff aktiválása.

## Fájl:Parbaj buff.jpg **Párbaj buffok**

**Szimbóluma**: revolver

Például: *Megélezett fegyver*. 2 akció erejéig megnöveli a sebzésedet 10 – 20 ponttal. Kombinálható Karakter buffal is, például: *Lekvár* lásd lent. A kombinálhatóság azt jelenti, hogy az egyik aktiválása nem törli a másikat. Párbaj esetén a munkasorba beállított párbajok lejártakor, azaz a párbaj tényleges megtörténtekor csökken a felhasználható akciók száma, így a munkasorból ezek szabadon kivehetők, akcióvesztés nélkül. Azonban figyelem! Az erődharc buffokkal (pl. *Bajonett*) ütik egymást a párbaj buffok, így az egyik aktiválása törli a másikat.

A párbaj buff aktiválását követően minden párbaj fegyvernél, amelyet a hátizsákodban találsz, a jobb kezedben fogsz, vagy az ellenfél kezében látsz, piacon vagy boltban megnézel, kijelzi a lebegőablakban a Buff felirat alatt a többlet sebzés mértékét. Ha tehát az ellenfél kezében levő fegyverre mutatva Buff sebzést látsz, az nem azt jelenti (feltétlenül), hogy ő is aktivált egy párbaj buffot, hanem csak a Te általad aktivált buffot jelzi a játék egységesen minden párbajfegyvernél.

## Fájl:Parbaj buff.jpg **Erődharc buffok**

**Szimbóluma**: revolver

Például: *Bajonett*. 1 akció erejéig megnöveli a sebzésedet 25 – 75 ponttal erődharcon és az MPI-n. Figyelem: az erődharc buff nem kombinálható a párbaj buffal. Az egyik aktiválása törli a másikat. A szimbólumuk is egyforma, de a használatuk különböző. A párbaj buffhoz hasonlóan itt is kijelzésre kerül a Buff általi többletsebzés, de nem a párbajfegyvereknél, hanem az erődharcos balkezes fegyvereknél.

## Fájl:Karakter buff.jpg **Karakter buffok**

**Szimbóluma**: Cowboy fej

Például: *Lekvár*. 5 akció erejéig megnöveli 15 ponttal a célzás és lövés képességeket. Jól kombinálható párbaj buffal, hiszen mind a sebzés, mind a párbajos képesség megnövelése együttesen pozitívan hat a párbajban elért eredményre. Ahogy a párbaj buffnál írtuk, a munkasorba beállított párbaj önmagában nem csökkenti a karakter buff-ból megmaradt akciók számát, csak ha a párbaj megtörtént. Így a munkasorból a párbaj szabadon törölhető.

Az *Egy szelet torta*, amely 15 ponttal megnöveli 1 akció erejéig a munkapontjaid számát, kicsit másképp működik a Lekvár vagy más képesség vagy tulajdonság növelő karakter buffhoz képest. Ez a különbség a munkapont jellegéből fakad, ugyanis a játék úgy működik, hogy a munkapont meglétét a játék a munka munkasorba történő beállításakor ellenőrzi, nem pedig a munka befejezésekor. Ebből kifolyólag a munka munkasorba történő beállítása pillanatában felhasználja a buffot, és hiába kattintanál még egy ugyanolyan munka munkasorba állítására, a játék rögtön kijelzi, hogy nincs meg a megfelelő munkapont mennyiséged (amennyiben nincsen elég munkapontod és a szinted sem oldja fel a munkát). Ha a szinteddel már alapból feloldottad a munkát, akkor a második, munkasorba állított munkát az előzőhöz képest 15 munkaponttal kevesebbel fogod elvégezni.

Ugyanezek érvényesek a Shopban kapható munkapontot növelő buffokra.

**Figyelem! Ezt a fajta buffot nem kapod vissza, ha a munkát törlöd a munkasorból, tehát jól tervezd meg, mikor használod fel!**

*Kiegészítés:*
Karakterbuffokra jellemző, hogy aktiválásukat követően, pl. 5 akció erejéig hatnak, ezért azt érdemes előre megtervezni, hogy mikor aktiválod, hiszen a soron következő 5 akció során csökken a megmaradt akciók száma, amennyiben olyan munkát végzel, amelyben érintett a megnövelt képesség vagy tulajdonság. Például a *Lekvár* aktiválása esetén egy Sastoll gyűjtés munka nem csökkenti a megmaradt akciók számát, mert ebben a munkában sem a célzás sem a lövés nem szükséges. Azonban egy lőszerszállításnál már csökken a megmaradt akciók száma, hiszen ehhez a munkához kell a lövés képesség, még ha a célzás nem is.

## **Azonnali hatású** (egyszer használatos) **buffok**

**Szimbóluma**: nincs

Ezek a buffok aktiválásukkor, azonnal el is használódnak. Vannak, amelyek menetidőt csökkentenek (pl.: táska), van amely energiapontot növel, vagy munka- vagy párbaj motivációt (pl.: füstszűrős cigaretta). Közös jellemzőjük, hogy hatásuk %-os értékben van kifejezve. És egymás után akár többet is elhasználhatsz belőlük, legfeljebb legtöbbjük esetében lehetséges, hogy 10 perc időkorlátnak kell eltelnie ugyanazon két buff elhasználása között. Ha ilyen időkorlát létezik az adott buff esetében, akkor a hátizsákodban megmaradt, még fel nem használt buffnál a játék visszaszámol, jelezvén, mikor telik le az időkorlát.

# **Megjegyzések**

A nem azonnali hatású buffok jellemzően explicit számértékkel fejezik ki, milyen hatást váltanak ki, pl. 15 munkaponttal megnöveli azt a munkát, amelyiket az Egy szelet torta aktiválása után el fogsz végezni. Vagy a lekvár esetében megnöveli a célzásod és lövésed 15 ponttal. A fix értékek nem halmozhatók, ezért is írja ki a játék, hogy az adott buff felhasználása törli a már aktív buffokat, ily módon korlátozott az előny, amelyet a buffal el tudsz érni. Ezzel ellentétes működésű az azonnali hatású buff, mert azok az időkorlát leteltével újra és újra aktiválhatók.

Tyke Fenderson, 2011